Publication: Magyar Közlöny
Issue: MK-2001-150 (Year: 2001, Number: 150)
Era: 1990-2004
Section: a 92/2001. (XII. 21.) OGY határozathoz
Paragraph Index: 1218

1. hozzájárulását adja ahhoz, hogy a délszláv válság békés rendezésének megerősítését biztosító, az ENSZ Biztonsági Tanácsa határozatával létrehozott SFOR-, valamint KFOR-erők, illetve a NATO Észak Atlanti Tanácsa döntésével létrehozott, a macedóniai rendezésben szerepet játszó Task Force Fox erők, valamint az előbbieket felváltó, feladataikat ellátó, a NATO által irányított műveletekben részt vevő erők egységei Magyarország területén átvonulhassanak, átmenetileg állomásozhassanak, ideértve az állomásozás ideje alatt ezen szervezetek felkészítését, valamint a tevékenységhez szükséges vezetési és logisztikai feladatok ellátását, továbbá azt is, hogy ennek keretében repülőgépei az ország légterét és kijelölt repülőtereit igénybe vehessék. Az átvonulás, illetve az állomásozás legfeljebb a fent megjelölt, illetve később esetleg más elnevezéssel a megbízatásukat átvevő erők feladatának végéig tarthat;

Source: https://magyarkozlony.hu/hivatalos-lapok/d88ef6482c2044c5a4a5c2966a09dd25a8d1bbbd/dokumentumok/0a0f54e73f18a2cc9b2499472bb90dc2f547f9e9/letoltes